Windham Rotunda

Windham Lawrence Rotunda (23. toukokuuta 1987 – 24. elokuuta 2023) oli yhdysvaltalainen showpainija, joka käytti painiessaan nimeä Bray Wyatt. Hän työskenteli World Wrestling Entertainmentille ja sen RAW-ohjelmassa, missä hän oli yksi The Nexusin jäsenistä. Hän paini myös Florida Championship Wrestlingissä (FCW).
World Wrestling Entertainment (2009-nykyinen).
Rotunda debytoi FCW:ssä huhtikuussa vuonna 2009 nimellä "Alex Rotundo" ja voitti ensimmäisen matsinsa. Myöhemmin, hän muutti nimensä "Duke Rotundoksi".
23. kesäkuuta 2009 Rotundo muodosti tiimin nuoremman veljensä Bon kanssa ja he voittivat Justin Angelin ja Kris Loganin, ja veljeksistä tuli FCW Tag Team -mestarit. 19. marraskuuta FCW-televisionauhoituksessa he hävisivät mestaruuden Dudebustersille (Curt Hawkinsille ja Caylen Croftille).
NXT ja Nexus.
1. kesäkuuta 2010 Rotunda ilmoitettiin osallistujaksi toisen kauden "WWE NXT" -ohjelmaan nimellä "Husky Harris" ja hänen mentorinaan (pro) toimi 'Dashing' Cody Rhodes. Harris teki debyyttinsä 8. kesäkuuta, tag team -ottelussa yhdessä Rhodesin kanssa, mutta he hävisivät Montel Vontavious Porterille ja Percy Watsonille. Hankalan alun jälkeen, Harris kääntyi heeliksi 22. kesäkuuta NXT:ssä ja hyökkäsi ohjelman vetäjän, Matt Strikerin kimppuun, kuten hänen Pro:nsa oli tehnyt edeltävällä viikolla. Seuraavalla viikolla Harris hävisi MVP:lle 1 vs. 1 -ottelussa ja hänet sijoitettiin 7/8 viimeiseksi Pro'den äänestyksessä. Toisessa äänestyksessä, Harris oli taas pudota kilpailusta, kun hän oli kuudes. 9. elokuuta RAW:ssä, NXT:n rookiet esiintyivät 3 vs. 3 tag team -ottelussa, missä Harrisin tiimin voitti, kun hän selätti Kavalin, mutta hänen tiiminsä hävisi seuraavan illan NXT'ssä. Samana iltana, äänestyksessä, nousi sijalle 4/6 ja pysyi edelleen kilpailussa. 17. elokuuta NXT'ssä Harris oli yksi kahdesta rookiesta, joka joutui jättämään kilpailun. Harrisin eliminoiduttua hän ja Rhodes hyökkäsivät Kavalin kimppuun, mistä seurasi, että MVP ja Kofi Kingston liittyivät taisteluun Kavalin puolella. 31. elokuuta NXT'n finaalissa. Harris esiintyi tällöin seuraavan kerran ja siellä hän ja kuusi muuta eliminoitunutta rookieta hyökkäsi voittajan, Kavalin kimppuun.
Hell in a Cell -tapahtumassa lokakuussa Harris ja Michael McGillicutty sekaantuivat John Cenan ja Wade Barrettin väliseen matsiin, auttaen Barrettia voittamaan, mikä pakotti Cenan liittymään The Nexusiin. Seuraavan illan RAW'ssa Barrett selitti, ettei ollut pyytänyt heiltä apua ja hylkäsi heidän liittymisensä The Nexusiin. Seuraavalla viikolla Harris ja McGillicutty maksoivat Cenalle matsin The Miziä vastaan, kehotellaakseen Barrettille ottaa heidät Nexusiin. 18. lokakuuta RAW'ssa, Harris ja McGillicutty epäonnistuivat ansaitsemaan paikan Nexusissa, kun he hävisivät Cenalle ja WWE mestarille, Randy Ortonille tag team -matsissa. Seuraavan viikon RAW'ssa Barrett kuitenkin hyväksyi heidät Nexusiin.
Kuolema.
Windham Rotunda kuoli 24. elokuuta 2023 äkillisesti sydänkohtaukseen. Rotunda oli ennen kuolemaansa kärsinyt helmikuusta lähtien sairaudesta, jonka kerrottiin olevan hengenvaarallinen. Raporttien mukaan Rotunda oli toipunut tästä myönteisesti ja hänelle oli tehty lääkärintarkastus vain pari viikkoa ennen kuolemaansa. Pian kuoleman jälkeen sen kerrottiin olleen COVID-19, joka oli pahentanut olemassa ollutta sydänvikaa.